11:54 - 11.12.2023
Ramsay musí meniť nomináciu na Kaufland Cup. V Bratislave sa predstaví ďalší nováčik, vypadol aj brankár
Tréner slovenskej hokejovej reprezentácie Craig Ramsay musel spraviť pred začiatkom prípravy na Vianočný Kaufland Cup tri zmeny v pôvodnej nominácii. Z 22-členného kádra vypadli brankár Matej Tomek, útočník Adrián Holešinský a obranca Michal Ivan. Namiesto nich trénerský štáb povolal Samuela Hlavaja, Mateja Kašlíka a Marka Stachu, ktorý by mal zažiť premiéru v A-tíme.